**projektas**

**reg. Nr. T-48**

**2.16.darbotvarkės klausimas**

**Pasvalio rajono savivaldybės taryba**

**Sprendimas**

**Dėl pasvalio kultūros centrui didžiausio leistino pareigybių (etatų) skaičiaus patvirtinimo**

2020 m. kovo d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Lietuvos Respublikos biudžetinių įstaigų įstatymo 4 straipsnio 3 dalies 7 punktu, 4 dalimi, Lietuvos Respublikos kultūros centrų įstatymo 4 straipsnio 3 dalimi, 14 straipsnio 2 punktu, Pasvalio kultūros centro nuostatų, patvirtintų Pasvalio rajono savivaldybės tarybos 2014 m. spalio 22 d. sprendimu Nr. T1-164 „Dėl Pasvalio kultūros centro nuostatų patvirtinimo“ (su aktualiais pakeitimais), 18 punktu, atsižvelgdama į Pasvalio kultūros centro 2020 m. vasario 27 d. raštą Nr. R2-90 „Dėl Pasvalio kultūros centro skyrių neužimtų (laisvų) etatų panaikinimo ir teikiamų atlygintinų paslaugų įkainių papildymo “ (gavimo žyma 2020 m. kovo 3 d. Nr. ARG-629), Pasvalio rajono savivaldybės taryba nusprendžia:

1. Patvirtinti Pasvalio kultūros centrui didžiausią leistiną darbuotojų, dirbančių pagal darbo sutartis ir gaunančių darbo užmokestį iš Savivaldybės biudžeto, pareigybių (etatų) skaičių – 61,55.
2. Pripažinti netekusiu galios 2016 m. balandžio 27 d. sprendimą Nr. T1-108 „Dėl Pasvalio kultūros centrui didžiausio leistino pareigybių (etatų) skaičiaus patvirtinimo“.
3. Sprendimas įsigalioja nuo 2020 m. balandžio 1 d.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Bendrojo skyriaus vyresnioji specialistė

Dalia Grigaravičienė

2020-03-04

Suderinta DVS Nr. RTS-53

Pasvalio rajono savivaldybės tarybai

**AIŠKINAMASIS RAŠTAS**

**Dėl pasvalio kultūros centrui didžiausio leistino pareigybių (etatų) skaičiaus patvirtinimo**

2020-03-04

Pasvalys

**1. Problemos esmė.**

Savivaldybės administracijoje gautas Pasvalio kultūros centro 2020 m. vasario 27 d. raštas Nr. R2-90 „Dėl Pasvalio kultūros centro skyrių neužimtų (laisvų) etatų panaikinimo ir teikiamų atlygintinų paslaugų įkainių papildymo“ (gavimo žyma Nr. ARG-629), kuriame prašoma sumažinti Pasvalio kultūros centrui nustatytą didžiausią leistiną pareigybių (etatų) skaičių 2 etatais. Pasvalio kultūros centro direktorius prašo panaikinti neužimtas (laisvas) garso ir šviesos inžinieriaus, kultūrinių renginių organizatoriaus pareigybes (etatus).

**2. Kokios siūlomos naujos teisinio reguliavimo nuostatos ir kokių rezultatų laukiama.**

Šiuo sprendimo projektu siūloma patvirtinti Pasvalio kultūros centrui didžiausią leistiną darbuotojų, dirbančių pagal darbo sutartis ir gaunančių darbo užmokestį iš Savivaldybės biudžeto, pareigybių (etatų) skaičių – 61,55 (vietoje 63,55 etato).

Parengtas sprendimo projektas neprieštarauja galiojantiems teisės aktams.

**3. Skaičiavimai, išlaidų sąmatos, finansavimo šaltiniai.** –

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.** –

**6. Sprendimo projekto iniciatoriai** Pasvalio kultūros centras.

**7. Sprendimo projekto rengimo metu gauti specialistų vertinimai ir išvados.** –

PRIDEDAMA. Kultūros centro 2020 m. vasario 27 d. raštas Nr. R2-90 ,,Dėl Pasvalio kultūros centro skyrių neužimtų (laisvų) etatų panaikinimo ir teikiamų atlygintinų paslaugų įkainių papildymo“

Bendrojo skyriaus vyresnioji specialistė Dalia Grigaravičienė